gl gl gl gl gl gl en gl gl en en gl gl vi en gl gl gl en gl la gl es gl gl gl gl gl gl gl gl gl gl gl gl gl gl gl gl gl gl gl gl gl war gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl it it gl gl gl gl gl en en gl en gl gl da gl gl gl gl gl gl de la gl es gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl sv gl gl gl gl gl gl gl gl gl en gl gl gl it gl gl gl en gl es it gl gl it gl gl gl gl gl gl gl gl gl gl gl gl gl gl
Deputación de A Coruña :: Ficha Nova
RPT, cadro de persoal e organigrama
Modelos de carteis de obras
Remata o primeiro Congreso sobre o Reino de Galicia cun seguimento, presencial e telemático, que supera o milleiro de persoas
cultura 23 de Setembro de 2022
Os diferentes relatorios foron seguidos de xeito presencial por máis de 150 persoas e ás retransmisións en liña sumáronse congresistas, 1000 xa só durante a primeira xornada, de todo o Estado e doutros países como Arxentina, Brasil ou Portugal
O responsable provincial de Cultura, Xurxo Couto, agradeceu o "fantástico labor" do equipo que fixo posible o simposio: 16 persoas en traballos de comisariado ou dirección, produción, comunicación, imaxe, "streaming" e interpretación de linguaxe de signos
Vén de rematar o primeiro Congreso Internacional sobre o Reino de Galicia superando as expectactivas de asistencia previstas. Os diferentes relatorios foron seguidos de xeito presencial por máis de 150 persoas, mentres que ás retransmisións en liña sumáronse congresistas —1000 xa só durante a primeira xornada, con picos de visualización en directo de 300 asistentes— de toda España e outros países como Arxentina, Brasil ou Portugal.
O esforzo da área provincial de Cultura —que preparou durante máis dun ano "Regnum totius Gallaeciae. O Reino medieval de Galicia", o primeiro simposio sobre esa temática celebrado no noso país— "tivo unha recompensa eu creo que moi merecida", en palabras do deputado Xurxo Couto. "En realidade", engadiu, o congreso demostrou ser xa un éxito antes de comezar, pois as inscricións para as conferencias completáronse en apenas un mes; un interese, tanto nas interaccións e seguimento nas redes, que xa percibimos en canto comezamos co traballo de comunicación". Couto agradeceu o "fantástico labor" do equipo que fixo posible o congreso: 16 persoas en traballos de comisariado ou dirección, produción, comunicación, imaxe, "streaming" e interpretación de linguaxe de signos.
Para o comisario científico do congreso, Anselmo López Carreira, quedou referendada a oportunidade e pertinencia da convención: "Constatamos que a existencia de Galicia como reino está de certa actualidade e conseguimos estimular o interese do público por afondar no seu coñecemento, pero tamén demos un paso adiante para solucionar o atraso evidente con respecto a outros territorios que constituíron reinos e teñen xa celebrado eventos —Navarra, Granada— ou o teñen dabondo recoñecido —Aragón-Cataluña—. E iso foi posible porque hoxe dispoñemos das favorables condicións políticas que ofrecen algunhas administracións públicas —neste caso, a Deputación da Coruña—, soporte imprescindible para a celebración de actos destas características e con capacidade de promoción destes".
López Carreira tivo tamén palabras de eloxio para os relatores e as relatoras e para os moderadores e moderadoras dos coloquios: "Durante estes catro días, foron quen de facer ver que o legado cultural e artístico producido naquel tempo e transmitido ata nós en cantidade e calidade moi satisfactoria, facilita un frutífero diálogo entre historia e patrimonio". "Congresos como o noso", afirmou, "permiten dispoñer dun marco incomparable de contextualización, demostrando así que o pasado non é algo caduco, senón que seguen plenamente vixentes na nosa sociedade, da que ese patrimonio, entre o cal nos movemos cada día, constitúe o elemento, non único, pero si máis visible. "Ao mesmo tempo", concluíu, "a realización do simposio dotou a ese legado do valor engadido que lle confire o feito de ser publicitado, pois a conciencia do seu significado por parte da cidadanía proporciona a maior garantía da súa conservación e transmisión ás xeracións vindeiras".
No "Regnum totius Gallaeciae. O Reino medieval de Galicia" interviron relatores e relatoras de diferentes perfís que abordaron cuestións relacionadas coa historia, a arte, a literatura, ou a organización administrativa do Reino medieval de Galicia e que chegaron a Santiago procedentes de diferentes institucións, como as universidades de Nova York, Barcelona, Santiago de Compostela, Salamanca ou Oviedo.
Rede Cultural da Deputación da Coruña 2022
Campaña de sensibilización con motivo do 28 de xuño, día da diversidade cultural
Xornada XI Cultura sustentable, o reto postcovid
Xornadas "A Cultura é un dereito"
Enquisa de satisfacción das Xornadas "Cultura sustentable, o reto postcovid"
A Deputación apoia con 225.000 euros a programación de actividades do…
Conservatorio de danza. Probas de acceso 2020-2021
Ampliación do prazo de solicitudes das bolsas artísticas e de investigación…
A Deputación da Coruña abre un novo prazo para a solicitude de espectáculos…
en toda a web
Pode que atopes interesante algún destes contidos:
Conservatorio Profesional de Danza
Atopa o que necesitas
2022 © Deputación Provincial de A Coruña. Todos os dereitos reservados
Localización Directorio Política de privacidade Aviso legal Mapa da web